ئۆسڤاڵدۆ سانچێز
ئۆسڤاڵدۆ خافێر سانچێز (; لەدایکبووی ٢١ی ئەیلوولی ١٩٧٣)یاریزانێکی پێشووی تۆپی پێی پیشەگەری مەکسیکییە و وەک گۆڵپارێز یاری کردووە. وەک یەکێک لە باشترین گۆڵپارێزەکانی مەکسیک دادەنرێت.لە جامی کیشوەرەکانی ٢٠٠٥ سەرەڕای ئەوەی مەکسیک پلەی چوارەمی بەدەستھێنا، بەلام خەلاتی دەستکێشی زێرینی وەرگرت وەک باشترین گۆڵپاریز.

پیشەی نێودەوڵەتی 
سانچێز بۆ یەکەمجار لە لە پاڵەوانێتی جامی جیھانیی لاوانی فیفا لە ساڵی ١٩٩٣ بانگێشتکرا. پاشان یەکەم یاریی خۆی لەگەڵ ھەڵبژاردەی یەکەمی مەکسیک لە ساڵی ١٩٩٦ ئەنجامدا، بەرامبەر بۆلیڤیا. ھەروەھا لە پێکھاتەی ھەڵبژاردەکەی بووە لە جامی جیھانیی فیفا لە سالانی ١٩٩٨ و ٢٠٠٢ و ٢٠٠٦. . لەکاتی ئامادەکاری بۆ جامی جیھانییی ٢٠٠٦، باوکی سانچێز لە ٧ی حوزەیران بەھۆی جەڵدەی دڵەوە لە تەمەنی ٥٦ ساڵیدا کۆچی دوایی کرد. سانچێز بە فڕۆکە گەڕایەوە بۆ گوادالاخارە، دواتر گەڕایەوە ئەڵمانیا بۆ یەکەم یارییان بەرامبەر ئێران، کە بە ئەنجامی ٣–١ سەرکەوتنیان بەدەستھێنا.
لە ساڵی ٢٠٠٧ بانگھێشتکرا بۆ ئەوەی بەشداری لە جامی زێڕین و جامی کوپا ئەمریکای٢٠٠٧ بکات. سانچێز ھەڵبژێردرا بۆ نوێنەرایەتی مەکسیک لە یارییە دۆستانەکاندا بەرامبەر ھەڵبژاردەی غانا و ھەڵبژاردەی چین، ئەمەش یەکەم بانگھێشتکردنی بوو لە دوای جامی کوپا ئەمریکای٢٠٠٧.بانگھێشتی مۆندیالی ٢٠١٠ نەکرا و لە ساڵی ٢٠١٠ یەک یاری لەگەڵ ھەڵبژاردەی مەکسیک ئەنجام نەدا. لە ١١ی تشرینی یەکەمی ٢٠١١ دوایین یاری نێودەوڵەتی خۆی لەگەڵ مەکسیک ئەنجامدا، بەرامبەر بەرازیل کە لە کۆتایی دا بە ئەنجامی ٢–١ یارییەکەیان دۆڕاند. لە دوایی ئەو یارییە بەیەکجاری وازی لە یاریی نێودەوڵەتی ھێنا.

سەرچاوەکان 

یاریزانانی کۆپا ئەمریکای ٢٠٠٧
یاریزانانی جامی جیھانیی فیفای ٢٠٠٦
یاریزانانی جامی کیشوەرەکانی ٢٠٠٥
یاریزانانی کۆپا ئەمریکای ٢٠٠٤
یاریزانانی جامی جیھانیی فیفای ٢٠٠٢
یاریزانانی جامی جیھانیی فیفای ١٩٩٨
یاریزانانی جامی کیشوەرەکانی ١٩٩٧
یاریزانانی تۆپی پێ ئۆڵمپیکی ھاوینەی ١٩٩٦
یاریزانانی تۆپی پێی مەکسیکی
زیندووان
لەدایکبووانی ١٩٧٣
Articles with hAudio microformats